text: बीसीसीआई हालांकि परंपरागत प्रारूप में ही बने रहता चाहता है जैसा कि अनिल कुंबले की अगुवाई वाली आईसीसी क्रिकेट समिति ने सिफारिश की है। समिति इस तरह के प्रयोग करने के खिलाफ थी। बीसीसीआई के एक वरिष्ठ अधिकारी ने गोपनीयता की शर्त पर कहा कि भारत कम से कम हाल फिलहाल चार दिवसीय टेस्ट मैच नहीं खेलेगा। भारत जिस भी टेस्ट मैच में खेलेगा वह पांच दिन का होगा। उन्होंने कहा कि बीसीसीआई का मानना है कि अनिल कुंबले की अगुवाई वाली क्रिकेट समिति की सिफारिशों में काफी दम है जिसने कहा था कि दिनों की संख्या कम नहीं की जानी चाहिए, लेकिन चार दिवसीय टेस्ट मैच दो बोर्ड के बीच आपसी सहमति पर निर्भर है और अगर दो देशों को इससे आपत्ति नहीं है तो वे इसे अपना सकते हैं। बीसीसीआई का चार दिवसीय टेस्ट मैच नहीं खेलने का एक और कारण प्रस्तावित टेस्ट लीग के लिये इस तरह के मैचों से कोई अंक नहीं मिलना है।